Umumta'lim fanlari bo‘yicha milliy test tizimi joriy qilinadi

Qarorga ko‘ra, 2021/2022 o‘quv yili qabulidan boshlab tegishli umumta'lim fanini (chet tili bundan mustasno) bilish darajasi to‘g‘risida davlat namunasidagi sertifikatga ega bo‘lgan abituriyentga sertifikatdagi o‘zlashtirish foiziga mos ravishda oliy ta'lim muassasasi bakalavriatiga o‘qishga qabul qilish bo‘yicha test sinovlarida ushbu fandan belgilangan maksimal ballga nisbatan tabaqalashtirilgan (proporsional) ball berish tartibi joriy etiladi.
Umumta'lim fanlari bo‘yicha sertifikatlash quyidagi muddatlarda joriy etiladi:
Sertifikat berish uchun tuziladigan test savollari Xalq ta'limi vazirligi va Ta'lim sifatini nazorat qilish inspeksiyasi tomonidan ishlab chiqiladi.
Sertifikat berish uchun talabgordan ariza berilgan kundagi bazaviy hisoblash miqdorining 1,5 baravari miqdorida to‘lov undiriladi.
Sertifikat test sinovi natijasi bo‘yicha eng yuqori ballning kamida 60 foizini to‘plagan shaxslarga 3 yil muddatga beriladi.
Talabgor test sinovida qatnashish uchun Davlat test markazining rasmiy veb-saytida ro‘yxatdan o‘tadi va shaxsiy kabineti orqali kerakli hujjatlarni yuklaydi.
Test sinovi blankalarda yoki kompyuter (onlayn platforma)da o‘tkazilishi mumkin.
Sertifikat test sinovidan ijobiy natijaga erishgan talabgorga test sinovi natijalari e'lon qilingan kundan boshlab bir hafta mobaynida Davlat test markazi direktorining buyrug‘i asosida elektron shaklda beriladi. Talabgor sertifikatni shaxsiy kabineti orqali yuklab olishi mumkin.